Juanfran

Juan Francisco Torres Belén (sündinud 9. jaanuaril 1985 Crevillentis) on endine Hispaania jalgpallur (paremkaitsja).

Ta alustas klubikarjääri Madridi Realis. Klubi põhimeeskonnas debüteeris ta 24. jaanuaril 2004 mängus Villarreali vastu. Hooajal 2005–2006 mängis ta laenul teises Hispaania kõrgliiga klubis, Espanyolis.

2006. aastal sõlmis ta lepingu Osasunaga, mille meeskonnas mängis ta Hispaania kõrgliigas kuni 2011. aastani.

2011. aasta jaanuaris sõlmis Juanfran lepingu Madridi Atléticoga. Hooajal 2013–14 tuli ta klubiga Hispaania meistriks. Samal hooajal valiti ta Hispaania kõrgliiga sümboolsesse koosseisu. Lisaks võitis ta klubiga kaks korda UEFA Euroopa Liiga, kaks korda UEFA Superkarika ning korra Hispaania karika ja superkarika.

2019. aasta augustis sõlmis ta lepingu Brasiilia kõrgliigaklubiga São Paulo."Entrega, exemplo e liderança: Juanfran é tricolor". São Paulo FC. 3.8.2020. Vaadatud 2.12.2020 Ta sai teiseks Hispaania mängijaks ja alates 1967. aastast esimeseks eurooplaseks, kes on klubis mänginud."Juanfran é o segundo espanhol do São Paulo e primeiro europeu em 50 anos". Gazeta Esportiva. 3.8.2019. Vaadatud 2.12.2020 Ta mängis seal kaks aastat, kuni lõpetas profikarjääri jalgpallurina.

2003. aastal võitis Juanfran Hispaania kuni 20-aastaste koondisega juunioride maailmameistrivõistlustel hõbemedali. Aasta hiljem tuli ta Hispaania kuni 19-aastaste koondisega omavanuste Euroopa meistriks. Hispaania jalgpallikoondises mängis ta aastatel 2012–2016. Koondisekarjääri ainsa värava lõi ta 16. novembril 2013 sõprusmängus Ekvatoriaal-Guinea vastu. 2012. aastal tuli ta Hispaania koondisega Euroopa meistriks. Lisaks kuulus ta Hispaania koondisse veel ka 2014. aasta maailmameistrivõistlustel ja 2016. aasta Euroopa meistrivõistlustel.

 Saavutused 
Espanyol
Copa del Rey: 2005–06
Madridi Atlético
La Liga: 2013–14
Copa del Rey: 2012–13
Supercopa de España: 2014
UEFA Euroopa Liiga: 2011–12, 2017–18
UEFA Superkarikas: 2012, 2018
UEFA Meistrite Liiga: Teine koht 2013–14, 2015–16

 Viited 

 Välislingid 

Kategooria:Hispaania jalgpallurid
Kategooria:Real Madrid CF mängijad
Kategooria:RCD Espanyoli jalgpallurid
Kategooria:CA Osasuna mängijad
Kategooria:Madridi Atlético mängijad
Kategooria:São Paulo FC mängijad
Kategooria:La Liga mängijad
Kategooria:Campeonato Brasileiro Série A mängijad
Kategooria:Sündinud 1985